ద్వితీయోపదేశ కాండము

ద్వితీయోపదేశ కాండము ఒకటి నుండి ముప్పై మూడు అధ్యాయాలు మోషేచే రాయబడ్డాయి. ముప్పైనాలుగో అధ్యాయాన్ని యెహోషువ రాశాడు. ఇది క్రీ.పూ. 1446-1406 లో రాయబడింది. ఇందులో ఇశ్రాయేలు ప్రజలు కనాను ప్రవేశించే ముందు మోషే గత 40 ఏండ్ల ప్రయాణాల్లో దేవుడు చేసిన మహాక్రియలు, అనుగ్రహమూ, వాత్సల్యమూ, విశ్వసనీయత వారికి జ్ఞాపకానికి తేవడం, దేవుని శాసనాలను తిరిగి ఇవ్వడం, అవిధేయత విషయం హెచ్చరించడం, చివరి అధ్యాయాల్లో మోషే తుదిపలుకులు, మోషే మృతిచెందడం, మొదలగు విషయాలు చెప్పబడినవి.

 సారాంశం 

 అధ్యాయాలు 1–3: హోరేబు నుండి కాదేషు, తర్వాత మోయాబు వరకు అడవి గుండా చేసిన  ప్రయాణాన్ని ఈ అధ్యాయనాల్లో వివరిస్తారు.
 అధ్యాయాలు 4-11: ఇశ్రాయేలీయులు వాగ్దాన దేశంలోకి ప్రవేశించే ముందు మోషే వారికి చేసిన చివరి ప్రసంగాలు, ఇందులో దేవుని ఆజ్ఞలను పాటించడం, ఆయన విధేయత, విగ్రహారాధనను త్యజించడం, దేవునితో నిబంధన ప్రాముఖ్యతను నొక్కిచెప్పడం, ఆయన ప్రేమ, దయ, రాబోయే తరాలకు ధర్మశాస్త్రాన్ని బోధించడం వంటి అంశాలు ముఖ్యంగా ఉంటాయి, ఇది వారిని దేవునితో దగ్గరగా ఉంచుతుంది. 
 అధ్యాయాలు 12-26: ఇశ్రాయేలీయుల ధర్మశాస్త్రం, ఆచారాలు, దేవునితో వారి నిబంధన గురించిన ముఖ్యమైన బోధనలు, నియమాలు కలిగి ఉంటాయి, ముఖ్యంగా యెహోవా ఏర్పరచుకున్న స్థలంలోనే బలులు, దశమభాగాలు అర్పించడం (చాప్టర్ 12), విశ్వాసం, విధేయత, బలహీనులను ఆదుకోవడం, దేవుని ఆజ్ఞలను పాటించడం వంటివి ముఖ్యంగా భోదించబడతాయి. ఇది ఇశ్రాయేలీయుల ఆధ్యాత్మిక జీవితానికి పునాది. 
 అధ్యాయాలు 27–28: ఇశ్రాయేలీయులు వాగ్దాన దేశంలోకి ప్రవేశించిన తర్వాత పాటించవలసిన నిబంధనలను, దేవుని ఆజ్ఞలకు విధేయత చూపడం వల్ల కలిగే దీవెనలను, వాటిని ఉల్లంఘించడం వల్ల కలిగే శాపాలను వివరిస్తాయి.
 అధ్యాయాలు 29–30: ఈ అధ్యాయనంలో ఇశ్రాయేలీయులు దేవుని నిబంధనను మరచిపోయి, విగ్రహారాధన చేసి, దాని పర్యవసానంగా శాపాలకు గురైన తరువాత, పశ్చాత్తాపం ద్వారా తిరిగి దేవుని దగ్గరకు రావడానికి ఉన్న అవకాశాన్ని, ఆశీర్వాదాలను వివరిస్తాయి.
 అధ్యాయాలు 31–34: మోషే చివరి ప్రసంగాలు, యెహోషువ నాయకత్వ నియామకం, మోషే మరణం, ఇశ్రాయేలీయులకు దేవుని వాగ్దానాలను గుర్తు చేస్తూ ముగింపు పలుకుతాయి, ఇక్కడ మోషే వాగ్దాన దేశం వెలుపల మరణించినప్పటికీ దేవుడు మోషేను, ఇశ్రాయేలీయులను విడిచిపెట్టడని, వారిని కాపాడుతాడని బోధిస్తుంది. ద్వితీయోపదేశకాండము 34:10-12 వచనాలు మోషేను పోలిన ప్రవక్త ఇశ్రాయేలీయులలో ఇంకెవరూ లేరని, ఆయన దేవునితో ముఖాముఖిగా మాట్లాడినట్లుగా, ఐగుప్తులో, కనానులో దేవుడు చేయించిన అద్భుతాలు, మహా కార్యాలు ఎవరూ చూడలేదని నొక్కి చెబుతాయి, ఇది మోషే గొప్పతనాన్ని, దేవునితో ఆయనకున్న ప్రత్యేక సంబంధాన్ని తెలియజేస్తుంది.

 మూలాలు 
వర్గం:క్రైస్తవ మతము